kardosdrur/scandi-wiki huggingface dataset:
Morningrise

Morningrise er det svenske dødsmetalband Opeths andet studiealbum. Musikken på albummet fungerer som eksempel på Opeths kendetegnende stil, som udforsker dynamikken i kombinationen af elementer fra dødsmetal og akustiske passager inspireret af progressiv rock.

Sange 
Sangen "The Night and the Silent Water" omhandler forsanger og guitarist Mikael Åkerfeldts bedstefar, som døde kort tid før indspilningen af albummet. Af denne grund havde bandet aldrig optrådt live med sangen før næsten ti år efter til koncerten "Chronology MCMXCIV-MMV" i New York, 23. februar 2006. Åkerfeldt udtalte, at han da havde skiftet mening, og han udtalte, at han mente, at sangen var et "mesterværk". "To bid You Farewell", albummets sidst og mindst metalinspirerede sang, gjorde sig på tidspunktet bemærket ved ikke at indeholde dødsmetalgrowl, hvilket ellers var standarden på den samtidige skandinaviske dødsmetalscene. Albummet indeholder desuden Opeths hidtil længste sang, "Black Rose Immortal", som varer over 20 minutter. Albummet er indtil dato også det eneste Opethalbum, hvor alle sange (med undtagelse af bonusnummeret) er længere end 10 minutter.

I interview til Lamentations-dvd'en har Mikael Åkerfeldt udtalt, at han efter dette albums relative succes blev træt af dets stil og antallet af 'copycat'-grupper, som også brugte de kontrapunktmelodier, som fylder dette album og dets forgænger. Han går så vidt, at han kalder visse stykker på Morningrise umulig at lytte til og udtaler, at han følte sig tvunget til at ændre Opeths lyd til opfølgeren My Arms, Your Hearse tilsvarende.

Genudgivelser 
Albummet blev udgivet i Europa af Candlelight Records i 1996 og i USA af Century Black, Century Media Records' sortmetalafdeling, et år senere. Det blev genudgivet i både cd-udgave af Candlelight Records og lp-udgave af Displeased Records i år 2000 med et bonusnummer på begge udgaver. Bonusnummeret er en demo, der blev optaget på omtrent samme tidspunkt som albummet; nummerets mellemstykke endte i stedet som slutning på albummets indledende sang, "Advent". Bonusnummeret blev ligeledes udgivet på endnu en udgivelse, som udkom i begrænset oplag i 2003.

Spor 
Al tekst er af Mikael Åkerfeldt og al musik af Åkerfeldt og Peter Lindgren.
 "Advent" – 13:45
 "The Night and the Silent Water" – 11:00
 "Nectar" – 10:09
 "Black Rose Immortal" – 20:14
 "To Bid You Farewell" – 10:57

Bonusnummer
 "Eternal Soul Torture" – 8:35

Musikere 
 Mikael Åkerfeldt – sanger, el-guitar, akustisk guitar
 Peter Lindgren – el-guitar, akustisk guitar
 Johan DeFarfalla – el-bas
 Anders Nordin – trommer

Eksterne henvisninger 
 

Opeth-album
Album fra 1996
Helly Hansen

Helly Hansen ASA er et internationalt tekstilindustriselskab med hovedkontor i Moss i Norge. Selskabet blev grundlagt i 1877 af sømanden Helly Juell Hansen under navnet Helly J. Hansens Oljeklædefabrik, og var i Helly-Hansen-familiens eje frem til 1970'erne, hvor selskabet blev solgt.

Eksterne henvisninger 
 Officiel hjemmeside

Beklædningsmærker
Beklædningsvirksomheder fra Norge
Virksomheder i Oslo
Altor Equity Partners
Sébastien Bassong

Sébastien Bassong (født 9. juli 1986 i Paris, Frankrig) er en fransk/camerounsk fodboldspiller, der spiller som forsvarer. Han har gennem karrieren repræsenteret blandt andet FC Metz, Newcastle, Tottenham og Norwich.

Klubkarriere 
Bassong startede sin seniorkarriere i 2005 i FC Metz, som han også spillede for i sine ungdomsår. I tre sæsoner optrådte han i klubbens forsvar, og nåede at spille 78 kampe for holdet. Hans solide præstationer tiltrak opmærksomhed fra den engelske Premier League-klub Newcastle United, som den 30. juli 2008 skrev kontrakt med franskmanden.

Bassong fik sin debut for Newcastle-klubben den 26. august 2008 i en Carling Cup-kamp mod Coventry City.

Tottenham Hotspur  
Den 6. august 2009 skiftede Bassong til Tottenham Hotspur efter at Newcastle accepterede et bud på omkring 8 million pund (70 mio danske kr.)

Landshold 
Bassong, der er både fransk og camerounsk statsborger, står (pr. juni 2010) noteret for 15 kampe for Camerouns landshold. Han repræsenterede sit land ved VM i 2010 i Sydafrika.

Referencer

Eksterne henvisninger 

Fodboldspillere fra Frankrig
Fodboldspillere fra Cameroun
Deltagere ved verdensmesterskabet i fodbold 2010
Fodboldspillere fra FC Metz
Fodboldspillere fra Newcastle United F.C.
Fodboldspillere fra Wolverhampton Wanderers F.C.
Fodboldspillere fra Norwich City F.C.
Personer fra Paris
Iams

Iams er brandnavnet på hunde- og kattemad produceret af Procter & Gamble. The Iams Company blev opkøbt af Procter & Gamble i september 1999.

Beskyldninger om dyremishandling 
Iams er blevet kritiseret af dyreretsorganisationerne PETA og In Defense of Animals for den måde firmaet behandler forsøgsdyr. PETA har anklaget Iams for at de gør brug af unødvendige procedurer såsom "debarking" af hunde og at deres forsøgsdyr lever under kummerlige forhold. I en undercoverundersøgelse fra 2002 af et dyreforsøgscenter ejet af Iams blev der med skjult kamera filmet hunde der gik om sig selv i cirkler og andre som blev udsat for kirurgiske biopsier.

Fodnoter

Eksterne henvisninger 
 Officiel hjemmeside
 Iams Friend for life 
 Iams Truth 
 Iams against cruelty
 Forskningspolitik 
 

Mars Incorporated
Fødevarevirksomheder fra USA
Dyremadsvirksomheder
Dressmann

Dressmann AS er en norsk herretøjbutikskæde med over 450 butikker i Norge, Sverige (1997), Finland, Danmark (2003), Letland (1995), Island (1996) og Tyskland (2001).

Kæden ejes af Varner-Gruppen. Den blev grundlagt af Frank Varner, der åbnede sin første butik i 1962 på Grünerløkka i Oslo under navnet Frank Varner. I 1967 skiftede kæden navn til Dressmann. Dressmann havde i 2002 en omsætning på over 3 mia. svenske kroner.

Kæden har sit egen tøjkollektion kaldet Batistini, som producerer jakkesæt, slips, bukser, skjorter, trøjer og jeans.

Eksterne henvisninger 
 Officiel hjemmeside

Referencer 

Etableret i 1962
Tøjbutikskæder i Danmark
Detailvirksomheder fra Norge
University of Queensland

University of Queensland er et universitet beliggende i Brisbane i delstaten Queensland, Australien. Det har 37.518 indskrevne studerende (2006), 5.000 ansatte (2004) og er medlem af Universitas 21. Hovedcampusset er beliggende i Brisbane, mens der er afdelinger i Ipswich og Gatton.

Universitetet blev etableret 10. december 1909. I 1930 købte man området St. Lucia i Brisbane, hvor universitetets campus blev etableret. Det hidtidige universitetsområde, der ligger i centrum af Brisbane, rummer i dag Queensland University of Technology. University of Queensland har flere gange været rangeret blandt de bedste universiteter i Australien.

Organisatorisk består University of Queensland af syv fakulteter: Humaniora, naturvidenskab, jura og erhvervsøkonomi, sundhedsvidenskab, socialvidenskab, ingeniørvidenskab, fysik og arkitektur samt jordbrugsvidenskab og veterinærmedicin.

Eksterne henvisninger 

 http://www.uq.edu.au/ University of Queenslands hjemmeside

Etableret i 1909
Universiteter i Australien
Brisbane
Hydraulisk konduktivitet

Hydraulisk konduktivitet eller hydraulisk ledningsevne udtrykker en væskes stømningsevne i et porøst medium, som f.eks. et grundvandsmagasin. 

Den hydrauliske konduktivitet kf kan beregnes således:
 

eller:

 

hvor:

kf = den hydrauliske konduktivitet i m/s,
Q = stømningsrate i m³/s,
l = længden af det porøse medium m,
ρ = væskens massefyldes, for vand 1000 kg/m³,
g = tyngdeaccelerationen = 9,81 m/s²,
A = stømningstværsnittet m²,
Δp = trykforskellen over strømningsvejen i N/m²
K = permeabiliteten i m²,
η = væskens dynamiske viskositet, for vand 10-3 Ns/m².

Som det fremgår af formlen er der en snæver sammenhæng mellem permeabilitet og hydraulisk ledningsevne.

Normalt anvendes enheden m/s.

Se også 

Transmissivitet

Hydrogeologi
Haglöfs

Haglöfs AB er en svensk producent af tøj, sko, rygsække, soveposer, telte og andet friluftsudstyr. I 2006 omsatte virksomheden for 412 mio. svenske kroner.

Virksomheden blev grundlagt af Viktor Haglöf i Dalarna i 1914. Til at begynde med solgte Haglöf rygsække til de lokale skovarbejdere og landmænd. I dag har Haglöfs etableret sig i Europa og Japan. Hovedsædet er stadig beliggende i Sverige, men produktionen foregår i Estland, Polen, Rumænien, Vietnam og Kina.

Referencer

Eksterne henvisninger 

 Haglöfs hjemmeside

Etableret i 1914
Beklædningsvirksomheder fra Sverige
Sportsudstyrsproducenter fra Sverige
NICAM

NICAM, akronymet har betydningen Near Instantaneous Companded Audio Multiplex.

Det er et digitalt TV stereosystem, som det meste af Europa benytter overlejret på det analoge fjernsynssignal.

Selvom Tyskland lå i forkant med Farvefjernsyn, benytter de et forældet lyd stereosystem A2 stereo der er et analogt stereosystem til analogt TV.

Se også 
  A2 Stereo (engelsk)

Fjernsynsteknologi
Audio codecs
Stockholms skærgård

Stockholms skærgård (svensk: Stockholms skärgård) er den største skærgård i Sverige og en af de største i Østersøen. Området er ikke formelt afgrænset, men omfatter et område fra Stockholm og Saltsjön og cirka 80 km. ud i Østersøen og fra Björkö-Arholma i nord til Öja-Landsort 150 km. mod syd ved kysten af Uppland og Södermanland.

Skærgården består af omkring 24.000 øer, holme og skær og dækker et areal på 700 kvadratkilometer, hvoraf de ca. 530 er land. Indbyggertallet er blot omkring 10.000, men der er hele 50.000 fritidshuse i skærgården, der om sommeren er et populært mål for fritidssejlere såvel som andre turister. Skærgården er desuden i stadig større grad et populært feriested for velstående stockholmere. En stor del af de fastboende bor på Vaxholm.

Dannelsen af skærgården er sket ved landhævning. Årligt hæves landniveauet ca. 5 mm.

Skærgården i kulturen 
I kulturen har Stockholms skærgård været inspirationskilde for mange digtere, forfattere og kunstnere, bl.a. August Strindberg, Ture Nerman, Roland Svensson, Ernst Didring og Aleister Crowley.

Galleri 

Øer i Sverige
Jet2.com

Jet2.com (IATA: LS, ICAO: EXS, callsign: CHANNEX) er et britisk lavprisselskab, der fra seks hubs i Storbritannien beflyver over 40 destinationer til Europa, bl.a. til Tyskland, Spanien og Frankrig.. Den primære hub er Leeds Bradford International Airport og de øvrige Manchester Airport, Belfast International Airport, Blackpool International Airport, Edinburgh Airport og Newcastle Airport.

Jet2.com blev etableret i sin nuværende form i 2002, men bygger videre på selskabet Channel Express, der har drevet kommerciel luftfart siden 1978. Selskabet beskæftigede sig indtil 2001 primært med fragt. Det er i dag medlem af European Low Fares Airline Association.

Eksterne henvisninger 

 Jet2.coms hjemmeside

Etableret i 2002
Flyselskaber fra Storbritannien
Askesyge

Askesyge eller Asketoptørre er en plantesygdom, som angriber og dræber asketræer. Sygdommen spredes meget hastigt, og der kendes ikke nogen virksom kur mod den. Sygdommen skyldes efter alt at dømme en svampeinfektion, som angriber asketræer, mens de er i skudstrækning med nydannede blade.

Mange angrebne træer er fældet, men det er ikke altid nødvendigt, da ældre, veletablerede træer normalt kan godt overleve sygdommen. Deres skud visner, men de er ofte i stand til at regenerere og sætte nye skud året efter. Træerne bliver dog ikke raske, men vil vedvarende blive udsat for nye angreb.

Skadegører 
På grundlag af skadede træer i Polen, hvor sygdommen først blev konstateret, menes svampen at være bestemt, og det videnskabelige navn for svampens anamorfe stadium er Chalara fraxinea.

Spredning 
Sygdommen kan spores tilbage til 1996, hvor tilbagegangen af ask har været et udbredt problem for skovsundheden i Polen og Litauen. I Litauen er over 30.000 ha skov påvirket. I visse områder er omkring 1/3 af aske-bevoksningerne døde, mens kun 2% er sygdomsfrie. Sygdommen findes allerede i Danmark, og har også her haft så betydelige konsekvenser.

Noter 

Plantesygdomme
Ask
Hilton Copenhagen Airport Hotel

Hilton Copenhagen Airport Hotel er et dansk hotel beliggende ved Københavns Lufthavn i Kastrup. Det var  det eneste hotel i Hilton-kæden i Danmark siden april 2017 har det været  en del af Clarion-kæden

Hotellet blev indviet i 2001 og er tegnet af Vilhelm Lauritzen A/S, der ligeledes har tegnet lufthavnens terminalbygninger. Via en overdækket tunnel er der direkte forbindelse fra hotellet til lufthavnens Terminal 3.

I lobbyen hænger et stort Peter Bonde-maleri samt adskillige eksemplarer af Arne Jacobsens Ægget.

Anerkendelser 
 Best new Business Hotel World Wide 2001 (Business Traveller)
 Best hotel in Copenhagen 2005, 2006 og 2007 (Global Finance) 
 Bedste hotelkæde 2001, 2002 og 2006 i Danmark (Danish Travel Award)
 Bedste hotel i Danmark: 2002, 2003, 2004, 2007 og 2008 (Danish Travel Award)

Se også 
 Københavns hoteller

Eksterne henvisninger 
 Hilton Copenhagen Airport Hotel 

Etableret i 2001
Hoteller i København
Kastrup
Marriott International

Marriott International, Inc. er en amerikansk multinational hotelkoncern med hovedsæde i Washington DC. De har 8.000 ejendomme i 131 lande samt over 30 brands. 2.149 ejendomme drives af Marriott, mens 5.493 ejendomme drives franchise.

Marriott blev dannet i 1927 af J. Willard Marriott og Alice Marriott. Kædens ældste hotel er Key Bridge Marriott i Arlington, Virginia, USA.

Kæden driver ét hotel i Danmark, Copenhagen Marriott Hotel.

Eksterne henvisninger 

Etableret i 1927
Hotel-, restaurant- og turistvirksomheder fra USA
Hotelkæder
PJ Harvey

PJ Harvey (født Polly Jean Harvey 9. oktober 1969 i England) er en engelsk sangerinde og musiker.
Som ung var hun med i forskellige bands, men optrådte fra 1991 under eget navn med forskellige musikere som backing. Hendes debut udkom i 1992.

I 1992 udkom debut-albummet 'Dry', der skaffede trioen positiv kritik, men også nær skaffede Polly Jean et nervesammenbrud, da pladens succes resulterede i meget store forventninger til efterfølgeren. Der var dog intet at være nervøs over, for da 'Rid Of Me' udkom året efter, blev den skamrost og udvidede PJ Harveys kult-potentiale yderligt.

Efterfølgende blev PJ Harvey Polly Jean's soloprojekt, hvilket resulterede i den mere blues-orienterede 'To Bring You My Love'. Albummet blev skabt i selskab med Mick Harvey, der mest var kendt som Nick Caves sparringspartner. Netop Cave havde PJ Harvey efterfølgende et musikalsk stævnemøde med på hans 'Murder Ballads'.

Med 'Is This Desire?' i 1998 udkom PJ Harveys til dato lettest tilgængelige album. En kendsgerning der for første gang skaffede PJ Harvey en vis form for mainstream-succes.

Den fortsatte med 'Stories From The City, Stories From The Sea', der udkom i 2000 og skaffede PJ Harvey dette års prestigefyldte Mercury Music Prize. På dette album arbejdede Polly Jean atter engang sammen med Ellis og Harvey, og pladen bød bl.a. på en øm duet med Radioheads Thom Yorke.

PJ Harveys syvende album, den råt rockende 'Uh Hu Her', udkom i 2004 og var ligesom forgængeren resultatet af et samarbejde mellem Harvey og Rob Ellis. I 2006 udkom 'The Peel Sessions 1991-2004', der – som titlen antyder – samler op på sangerindens optagelser hos den legendariske, engelske radio-dj John Peel. I 2007 udgav Harvey albummet White Chalk. 

I 2011 udkom Let England Shake.

PJ Harvey spillede på Roskilde Festival i 2011 og 2016. Herudover er hun på programmet for festivalen i 2024.

Diskografi 
 1992 Dry
 1993 Rid of Me
 1993 4-Track Demos
 1995 To Bring You My Love
 1996 Dance Hall at Louse Point (med John Parish)
 1996 Strychnine Ballroom: Live at Louse Point (med John Parish)
 1998 Is This Desire?
 2000 Stories from the City, Stories from the Sea
 2004 Uh Huh Her
 2007 White Chalk
 2009 A Woman A Man Walked By (med John Parish)
 2011 Let England Shake
 2016 The hope six demolition project
 2023 I Inside the Old Year Dying

Koncerter i Danmark
 1995 Roskilde Festival
 2001 Roskilde Festival
 2006 Operaen
 2008 VEGA
 2011 Roskilde Festival
 2016 Roskilde Festival
 2017 Randers (Værket)

Referencer 
 PJ Harvey på DRs musikleksikon

Fra DR's Musikleksikon
Sangere fra England
Musikere fra England
Har spillet på Roskilde Festival
Copenhagen Marriott Hotel

Copenhagen Marriott Hotel er et dansk hotel beliggende på Kalvebod Brygge i København, der drives af Marriott-kæden. Det var kædens første hotel i Skandinavien og er Danmarks største femstjernede hotel.

Opførelsen blev påbegyndt i 1999, og hotellet blev indviet i 2001. Det er tegnet af PLH Arkitekter. Forud for byggeriet protesterede beboere på Islands Brygge, idet de frygtede at området ville henligge i skygge som følge af den høje bygning. Københavns Borgerrepræsentation godkendte dog byggeriet, der anslås at have kostet 500 mio. kr.

Tv-serien Hotellet på Bryggen fra 2003 handlede om hotellet, ligesom dele af afsnit 9 og 10 af dramaserien Livvagterne fra 2009 også var optaget der.

Anerkendelser 
 Denmark's Best Business Hotel, 2007 og 2008 (World Travel Awards)

Se også 
 Københavns hoteller

Referencer

Eksterne henvisninger 
 Copenhagen Marriott Hotels hjemmeside

Etableret i 2001
Hoteller i København
Kalvebod Brygge
Emil Haucke

Emil Haucke (født 17. januar 1989 i Skagen) er en dansk fodboldspiller.

Karriere

AaB 
Han spillede i AaB's ungdomsafdeling fra 2003 til 2007, hvorefter han blev rykket op på førsteholdet. Haucke fik sin debut på AaB's superligahold den 2. november 2009 på udebane mod OB, da han i kampens sidste sekunder blev indskiftet og afløste Rasmus Würtz. 6 dage efter blev han igen indskiftet i kampens døende minutter, da han afløste Jeppe Curth i en hjemmekamp mod F.C. København. Dette blev Hauckes sidste superligakamp for AaB.

Nybergsund IL-Trysil (2010) 
I marts 2010 skiftede Haucke  Nybergsund IL-Trysil på en fri transfer, efter at AaB ophævede kontrakten med ham, da han ikke havde udsigt til spilletid for klubbens bedste hold.

Viborg FF 
I vinteren 2010 vendte han hjem til Danmark, hvor han spillede hele foråret 2011 hos Viborg FF som amatør, hvor det blev til tre optrædener for klubbens bedste hold.

Nybergsund IL-Trysil (2011) 
I sommeren 2011 forlod han igen klubben, da den ikke ville tilbyde Haucke en kontrakt, hvorefter han skiftede tilbage til sin tidligere klub Nybergsund IL-Trysil i Norge. I efterårssæsonen blev det til 11 kampe for Haucke i den norske klub. Han forlod efter sæsonen igen Norge, da Nybergsund ikke overlevede i landets andenbedste række og rykkede ned i 2. division. Emil Haucke holdt formen ved lige ved at deltage i Viborg FFs træninger i slutningen af 2011.

Jammerbugt FC (2012-2014) 
I sommeren 2012 skiftede Haucke til 2. divisionsklubben Blokhus FC.

Grundet studier forlad han i vinteren 2014 Jammerbugt FC.

NUBI 
Den 3. april 2014 blev det offentliggjort, at Haucke skfitede til serie 1-klubben NUBI.

Han forlod klubben igen den 6. august 2014.

Jammerbugt FC (2015-2016) 
Efter en pause fra fodbold, idet studie, bopæl og fodbold ikke kunne forenes, blev det i december 2014 offentliggjort, at Haucke atter skulle spille for Jammerbugt FC.

Han satte igen fodboldkarrieren på stand-by i starten af 2017.

Eksterne henvisninger

Referencer 

Personer fra Skagen
Fodboldspillere fra Danmark
Fodboldspillere fra AaB
Fodboldspillere fra Nybergsund IL
Fodboldspillere fra Viborg FF
Fodboldspillere fra Jammerbugt FC
Christian Lundberg

Christian Lundberg (født 24. august 1970) er en dansk professionel fodboldspiller.

I løbet af sin karriere spillede han bl.a. for Skive IK, Vejle Boldklub, FC Aarhus, FC Midtjylland, Akademisk Boldklub, AaB og Randers FC. Lundberg indstillede oprindelig karrieren grundet hjerteproblemer i januar 2006, men genoptog den senere i Skive IK.
Efter at have endt sin professionelle karriere har Lundberg blandt andet spillet som amatør i Skødstrup SF.

Referencer 

Fodboldspillere fra Danmark
Fodboldspillere fra Vejle Boldklub
Fodboldspillere fra FC Midtjylland
Fodboldspillere fra Akademisk Boldklub
Fodboldspillere fra AaB
Fodboldspillere fra Randers FC
Fodboldspillere fra Skive IK
Fodboldspillere fra Viborg FF
Fodboldspillere fra Ikast Forenede Sportsklubber
Remonstrantkirken (Frederiksstad)

Remonstrantkirken i det sydslesvigske Frederiksstad blev oprettet i 1624. Den er den eneste kirke af den remontrantiske konfession uden for Nederlandene. Kirken led stærkt under den tyske bombardement af byen i 1850 og blev på ny genopført i årene 1852-1854. Som hos Mennonitterkirken er kirkerummet meget enkelt og uden nogen form for distraherende udsmykning. Ifølge remonstrantisk og reformeret skik mangler alteret.

Eksterne links 
 Remonstrantmenighedens hjemmeside  

Kirker i Slesvig-Holsten
Nordfrisland
Mennonitterkirken (Frederiksstad)

Mennonitterkirken i Frederiksstad blev opført i 1708 ved siden af Den gamle Mønt (Alte Münze) ved Mellemborggraven. Kirken benyttes både af mennonitterne og Frederiksstads danske menighed. Den danske menighed hører under Dansk Kirke i Sydslesvig. 

Kirken har hverken tårn eller kirkeklokke. Kirkens indre er enkel og uden enhver religiøs udsmykning. Prædikestolen er centralt placeret. Ifølge mennonittisk opfattelse er prædiken det helt centrale element under gudstjenester. Kirken i Frederiksstad er dermed et ekspempel på en typisk protestantisk prædikenkirke. Først i 1852 fik kirken et orgel. Krucifikset og alteret stammer fra den danske menighed. Ved siden af kirken findes den forhenværende præstebygning.

Den mennonittiske menighed har rødder tilbage til 1600-tallet, hvor anabaptisterne (døbere) fra Nederlandene og fra halvøen Ejdersted bosatte sig i Frederiksstad. Endnu i 1800-tallet prædikedes her på nederlandsk.

Ved siden af kirken findes en lille mennonitisk kirkegård med gravsten fra 1700-tallet.

Eksterne links 
 Mennonitterne i Frederiksstad
 Frederiksstad danske Menighed

Danske kirker i Sydslesvig
Kirker i Slesvig-Holsten
Stockholms Stadion

Stockholms Stadion, formelt Stockholms Olympiastadion, ofte blot kaldet Stadion, er et stadion beliggende i bydelen Norra Djurgården i Sveriges hovedstad, Stockholm. 

Det er tegnet af arkitekt Torben Grut i nationalromantisk stil og blev indviet i 1912 som arena for De Olympiske Lege. Tidligere lå byens idrætspark på stedet. Siden da har stadionet huset utallige sportsbegivenheder, særligt indenfor fodbold og atletik, ligesom navne som Michael Jackson, Rolling Stones, Depeche Mode, Metallica, Kiss, Iron Maiden, Guns N' Roses, Robbie Williams og Kent har givet koncert her. Ingen af disse artister kan dog hamle op med Deep Purple hvad angår popularitet; i 1985 gav bandet udsolgte koncerter tre aftener i træk på stadionet. Dets kapacitet er mellem 13.145 og 14.500 tilskuere afhængig af anvendelsen, dog er der ved koncerter, hvor plænen også bruges til publikum, plads til omkring 32.000. Stadionet er hjemmebane for Djurgårdens IF.

Rekorden for flest tilskuere til en fodboldkamp på Stockholms Stadion blev sat 16. august 1946, hvor Djurgårdens IF mødte AIK, mens koncert-rekorden indehaves af Michael Jackson, hvis koncert i 1992 havde 53.000 tilskuere. Stadionet er det stadion i verden, hvor der er sat flest atletikrekorder; 83 i alt. 

Siden 1973 har Stockholms Tunnelbana haft en station ved stadionet.

Etableret i 1912
Fodboldstadioner i Sverige
Olympiske anlæg
Stadion
Sommer-OL 1912
Sport i Stockholm